LibreOffice Draw
LibreOffice Draw — erkin va ochiq kodli vektor grafik muharriri. Dastur The Document Foundation tomonidan ishlab chiqilgan. U ofis toʻplamiga kiritilgan ilovalardan biridir. LibreOffice Drawning shakl buyruqlar panelidan tekis va egri, koʻpburchak figuralarni yaratish uchun foydalanish mumkin. LibreOfficening boshqa komponentlari singari Drawni ham Linux, MacOS va Microsoft Windows operatsion sistemalariga oʻrnatib, foydalanish mumkin. LibreOffice Draw oʻz navbatida Strukturaviy axborot standartlarini rivojlantirish tashkiloti (OASIS) tomonidan oʻrnatilgan xalqaro standart fayl Office ilovalari uchun ochiq hujjat formatidan (ODF) foydalanadi.